**ПРИЈЕДЛОГ**

На основу члана 39. Закона о локалној самоуправи („Службени гласник Републике Српске“ број: 97/16), члана 348. Закона о стварним правима („Службени гласник Републике Српске“ број: 124/08, 58/09, 95/11 и 60/15), члана 5. Правилника о поступку јавног конкурса за располагање непокретностима у својини Републике Српске и јединица локалне самоуправе („Службени гласник Републике Српске“ број: 20/12), члана 35. Статута града Добој („Службени гласник града Добој“ број: 1/17) и Процјена вриједности некретнина сталног судског вјештака грађевинско-архитектонске струке Илић Маринка из Добоја број: П13-09/20, П11-09/20, П12-09/20, П8-09/20, П9-09/20, П10-09/20, П7-09/20 од 28.09.2020. године, Скупштина града Добој, на сједници одржаној дана \_\_\_\_\_\_\_\_\_ године доноси:

**О Д Л У К У**

**о начину и условима продаје грађевинског**

**земљишта у својини града Добој у КО Липац**

**I**

Под условима и на начин регулисан овом Одлуком провешће се лицитацијом продаја грађевинског земљишта у својини Града Добоја у КО Липац означеног као:

1) к.ч. број 979/8 Збориште, пашњак 4. класе површине 1063 м2,

2) к.ч. број 979/9 Збориште, пашњак 4. класе површине 692 м2,

3) к.ч. број 979/11 Збориште, пашњак 4. класе површине 589 м2,

4) к.ч. број 979/13 Збориште, пашњак 4. класе површине 1012 м2,

5) к.ч. број 979/21 Збориште, пашњак 4. класе површине 503 м2,

6) к.ч. број 979/12 Збориште, пашњак 4. класе површине 622 м2

7) к.ч. број 979/20 Збориште, пашњак 4. класе површине 884 м2,

све непокретности уписане у лист непокретности број 274 КО Липац.

**II**

Почетна продајна цијена земљишта из тачке I ове Одлуке износи и то:

**-** за земљиште означено тачком 1) површине 1063 м2 износ од 2.657,50 КМ

**-** за земљиште означено тачком 2) површине 692 м2 износ од 1.730,00 КМ

**-** за земљиште означено тачком 3) површине 589 м2 износ од 1.472,50 КМ

- за земљиште означено тачком 4) површине 1012 м2 износ од 2.530,00 КМ

- за земљиште означено тачком 5) површине 503 м2 износ од 1.257,50 КМ

- за земљиште означено тачком 6) површине 622 м2 износ од 1.555,00 КМ

- за земљиште означено тачком 7) површине 884 м2 износ од 2.210,00 КМ

по Процјени вриједности некретнина сталног судског вјештака грађевинско-архитектонске струке Илић Маринка из Добоја.

**III**

За учешће у поступку лицитације учесник је дужан уплатити аконтацију у износу од 1.000,00 КМ на жиро рачун продавца број: 555-008-01240202-37 отворен код Нове Банке а.д. Бања Лука, накнада за излицитирано земљиште.

**IV**

Продајну цијену земљишта из тачке I ове Одлуке, учесник лицитације са којим ће се закључити уговор обавезан је уплатити у року од 8 дана након закљученог поступка лицитације, а предаја земљишта у посјед купцу извршиће се у року од 8 дана од дана уплате продајне цијене о чему ће се сачинити записник о примопредаји.

**V**

Поступак продаје земљишта у својини града Добој путем лицитације спровешће Комисија за спровођење јавног надметања за продају непокретности у својини Града.

**VI**

Ова Oдлука ступа на снагу осмог дана од дана објављивања у „Службеном гласнику Града Добој“.

**РЕПУБЛИКА СРПСКА**

**СКУПШТИНА ГРАДА ДОБОЈ**

**Број: 01-013-\_\_\_\_\_\_\_/20** **ПРЕДСЈЕДНИК**

**Добој, \_\_\_\_\_2020. године СКУПШТИНЕ ГРАДА**

**\_\_\_\_\_\_\_\_\_\_\_\_\_\_\_\_\_\_\_\_\_ Милош Букејловић**

**О б р а з л о ж е њ е**

Правни основ за доношење ове одлуке је члан 348. Закона о стварним правима („Службени гласник РС“број: 124/08, 58/09, 95/11 и 60/15), члан 39. Закона о локалној самоуправи („Службени гласник РС“ број: 97/16), члан 35. Статута града Добој („Службени гласник града Добој“број: 1/17), члан 5. Правилника о поступку јавног конкурса за располагање непокретностима у својини Републике Српске и јединица локалне самоуправе („Службени гласник Републике Српске“ број: 20/12).

У Процјени вриједности некретнина сталног судског вјештака грађевинско-архитектонске струке Илић Маринка из Добоја број: П13-09/20, П11-09/20, П12-09/20, П8-09/20, П9-09/20, П10-09/20, П7-09/20 од 28.09.2020. године, стоји да цијена за некретнине које су предмет вјештачења износи 2,50 КМ по м2.

На основу горе наведеног Скупштини града Добој је предложено доношење Одлуке из овог приједлога. Земљиште из приједлога ове Одлуке је предвиђено за прометовање.

ОБРАЂИВАЧ ПРЕДЛАГАЧ

Одсјек за правне послове и

управљање људским ресурсима Градоначелник града Добој